Foto: Pixabay Shifokorlar haddan ko‘p miqdorda suv ichish sog‘liq uchun xavf tug‘dirishi mumkinligidan ogohlantirishdi. Bu haqda Business Insider nashri xabar berdi. Nashrda yozilishicha, buyraklar soatiga taxminan 800-1000 millilitr suvni qayta ishlashi mumkin. Agar bu miqdor ko‘payib ketsa, unda organizmda natriy balansi buziladi. Suvdan “sarxush bo‘lish” qon bosimini tartibga solishni qiyinlashtiradi, bu esa miya funksiyalari buzilishi, koma va hattoki o‘limga olib kelishi mumkin. Bundan tashqari, shifokorlar haddan ziyod gidratatsiya (suvga to‘yinish) suvsizlanish kabi xavfli bo‘lishi mumkinligini, buyraklarida muammolar borlar esa ayniqsa bunda zaif ekanliklarini ta’kidlab o‘tishdi. Tavsiya qilinishicha, katta yoshli inson kuniga 3-4 litrdan ko‘p suv ichmasligi kerak.